Newcastle upon Tyne

Newcastle upon Tyne (sebutan tempatan ) (sering diringkaskan ke Newcastle) adalah sebuah bandar raya dan boro metropolitan Tyne dan Wear, di England Timur Laut. Terletak di tebing utara Sungai Tyne, bandar ini dibangunkan di kawasan yang dulunya lokasi petempatan Rom bergelar Pons Aelius, walaupun ia mendapat namanya daripada kastil yang dibina pada 1080, oleh Robert II, Duke Normandy, anak sulung William si Penakluk. Bandar ini membesar sebagai sebuah pusat penting untuk perdagangan bulu biri-biri dan kemudian ia menjadi sebuah kawasan perlombongan arang batu. Pelabuhan dibangunkan pada kurun ke-16 dan, bersama dengan limbungan kapal di sebelah bawah sungai, adalah di kalangan pusat pembinaan dan pembaikian kapal terbesar di dunia. Industri ini namun sejak itu mengalami kemerosotan dan penutupan, dan bandar ini secara besarnya adalah sebuah pusat perniagaan dan kebudayaan, dengan reputasi khusus untuk hiburan malam.

Seperti banyak bandar lain, Newcastle mempunyai keratan lintang yang berbagai-bagai, dari kawasan kemiskinan ke kawasan mewah. Di antara ikon utamanya adalah Newcastle Brown Ale, suatu jenama utama bir, Newcastle United F.C., sebuah pasukan Liga Bola Sepak, dan Jambatan Tyne. Ia telah mejadi tuan rumah bagi larian separuh marathon yang termasyhur di dunia, Great North Run, sejak ia bermula pada 1981.

Bandar ini adalah yang kedua puluh paling ramai penduduk di England; bandar gabungan Tyneside yang lebih besar, dari mana Newcastle membentuk sebahagian, adalah bandar gabungan keenam terbesar di United Kingdom. Newcastle merupakan anggota Kumpulan Bandar Teras England dan dengan Gateshead anggota rangkaian Eurocities bandar raya Eropah.

Nama samaran serantau untuk orang dari Newcastle dan kawasan keliling adalah Geordie.

Rujukan

Nota

Bibliografi 
 Tyneside: A History of Newcastle and Gateshead from Earliest Times, Alistair Moffat and George Rosie, Mainstream Publishing (10 Nov 2005), ISBN 1-84596-013-0
 History of Northumberland and Newcastle-upon-Tyne, Leslie W. Hepple, Phillimore & Co Ltd (1976), ISBN 0-85033-245-1

Pautan luar 
 Visit NewcastleGateshead A major information source of cultural and social events in Newcastle and Gateshead
 City of Newcastle upon Tyne website (Newcastle City Council)
 Wikivoyage article on Newcastle
 BBC Tyne BBC Local website
 Tide times at Newcastle-upon-Tyne from the BBC

 
Petempatan yang diasaskan pada abad ke-2
Pos perdagangan Liga Hansa
Bandar di England Timur Laut
Boro metropolitan
Pelabuhan di Tyne and Wear
Bandar pelabuhan di United Kingdom
Bandar pelabuhan di Laut Utara
Pelabuhan asasi
Petempatan pantai di England